***OBRAZLOŽENJE***

***Prijedloga Odluke***

***o davanju suglasnosti za provedbu projekta: Izgradnja nerazvrstane ceste***

***NCLEK014 u Lekeniku***

***PRAVNI TEMELJ:***

* *Natječaj za provedbu intervencije 73.13. Potpora javnoj infrastrukturi u ruralnim područjima iz Strateškog plana Zajedničke poljoprivredne politike Republike Hrvatske 2023.-2027., KLASA:950-05/23-73-13/0001,URBROJ:343-0100/03-23-001 od 22. prosinca 2023. godine, Priloga 1: Dokumentacija za podnošenje prvog dijela zahtjeva za potporu, točke II.4*
* *Članak 34. stavak 1. točka 28. Statuta Općine Lekenik („Službeni vjesnik“ 9/21.)*

***OBRAZLOŽENJE:***

*Sukladno uvjetima**Natječaja za provedbu intervencije 73.13. Potpora javnoj infrastrukturi u ruralnim područjima, iz Strateškog plana Zajedničke poljoprivredne politike Republike Hrvatske 2023.-2027., KLASA:950-05/23-73-13/0001,URBROJ:343-0100/03-23-001 od 22. prosinca 2023. godine, Priloga 1: Dokumentacija za podnošenje prvog dijela zahtjeva za potporu, točke II.4.propisano je da predstavničko tijelo jedinice lokalne samouprave, odnosno Općinsko vijeće treba donijeti Odluku o suglasnosti za provedbu ulaganja na području jedinice lokalne samouprave (Općine Lekenik) koja mora sadržavati prilog 6. „Opis projekta“ izrađen u skladu s natječajnom dokumentacijom.*

***O PROJEKTU****:*

*Općina Lekenik na gore navedeni predmetni natječaj planira prijaviti projekt kojim se planira izgradnja nerazvrstane ceste NCLEK014 na k.č. broj 4290 k.o. Lekenik.*

*Ukupna duljina trase rekonstrukcije iznosi 1.491,0 metara.*

*Predmetna cesta je u naravi Marofska ulica koja je u manjem dijelu asfaltirana doje je većim dijelom makadam. Ovim projektom planira se asfaltiranje Marofske ulice od Kolodvorske ulice (LC33006) na početku pa sve do Kaljske ceste (nerazvrstana cesta).*

*Postojeća prometnica ima promjenjivu širinu koja u prosjeku iznosi 3,5m. Izgradnjom nerazvrstane ceste NCLEK014 širina ceste bi se povećala na 5,0m s bankinom sa svake strane od 0,3m.* *Uz bankinu s obje strane na većem dijelu trase se nalazu zemljani kanali koji će se zadržati te će se u sklopu ovog projekta očistiti i urediti.* *Oborinska odvodnja ceste riješena je uzdužnim i poprečnim padovima te kanalima koji se nalaze uz cestu. Kako se radi o području s dužim zadržavanjem oborinskih voda i djelomično močvarnom području niveleta cesta je izdignuta od postojećeg terena te će se prilikom izgradnje nerazvrstane ceste NCLEK014 očistiti i urediti postojeći zemljani kanali. Tijekom izgradnje uz prisutnost nadzornog inženjera potrebno je pregledati postojeće cijevne propuste nakon čišćenja kanala te uz njegovu suglasnost odrediti dali je pojedine propuste potrebno zamijeniti.*

*U projektu se predviđa i digitalna/pametna rješenja za uređenje prometa u vrijednosti 10% projekta (cijene radova).*

*Intenzitet potpore po natječaju je 100%. Najviša vrijednost potpore po projektu iznosi do 2.000.000 EUR, a najviša ukupna vrijednost projekta iznosi 2.500.000 EUR. Provodi se na području Republike Hrvatske u naseljima do 5.000 stanovnika,
Obzirom na sve navedeno i obrazloženo, predlaže se Općinskom vijeću Općine Lekenik da donese predmetnu Odluku****.***

 ***OPĆINSKI NAČELNIK***

 ***IVICA PEROVIĆ, ing. prom.***